На основу члана 29 став 2 Закона о државној имовини („Сл. лист Црне Горе“, бр. 21/09 и 40/11), члана 38. став 1. тачка 9. Закона о локалној самоуправи („Сл. лист Црне Горе“, бр. 02/18, 34/19 и 38/20 и 50/22) и члана 36. став 1 тачка 9 Статута Општине Беране („Сл. лист Црне Горе“-Општински прописи, бр. 42/18), Скупштина Општине Беране, на сједници одржаној дана, **10. октобра 2022**. године, доноси:

**О Д Л У К У**

**о размјени непокретности**

**Члан 1.**

**Размењује** се катастарска парцела број 1143/5, план 12, скица 76, потес Рудеш, по начину коришћења неплодно земљиште, површине 1349м2, уписана у листу непокретности бр. 1101 КО Будимља као својина Црне Горе у обиму права 1/1, са правом располагања Општине Беране у обиму права 1/1, **за** катастарску парцелу број 1144/6, план 12, скица 76, потес Рудеш, по начину коришћења неплодно земљиште, површине 1349м2, уписана у листу непокретности бр. 324 КО Будимља као својина Вешовић Слободана.

**Члан 2.**

Размјена непокретности је у обостраном интересу и врши се примјеном принципа једнаких површина, без доплате било које стране.

**Члан 3.**

Овлашћује се предсједник Општине да у име Општине Беране закључи уговор са Вешовић Слободаном, у складу са овом одлуком.

**Члан 4.**

Одлука ступа на снагу осмог дана од дана објављивања у „Службеном листу Црне Горе – Општински прописи“.

**СКУПШТИНА ОПШТИНЕ БЕРАНЕ**

**Број : 02-016/22-378 ПРЕДСЈЕДНИК СКУПШТИНЕ**

**Беране, 11. 10. 2022.године Новица Обрадовић**

**О б р а з л о ж е њ е**

Правни основ за доношење ове Одлуке садржан је у члану 29 став 2 Закона о државној имовини, који прописује да непокретним и покретним стварима и другим добрима у државној имовини, на којима одређена својинска овлашћења врши општина, располаже надлежни органа општине у складу са овим законом и статутом.

Чланом 38 став 1 тачка 9 Закона о локалној самоуправи („Сл. лист Црне Горе“, бр. 02/18, прописано је да Скупштина располаже непокретном имовином, осим у случајевима отуђења имовинских права на непокретностима непосредном погодбом, утврђеним законом којим се уређује државна имовина.

Чланом 36 став 1 тачка 9 Статута Општине Беране, прописано је да Скупштина располаже непокретном имовином, осим у случајевима отуђења имовинских права на непокретностима непосредном погодбом, утврђеним законом којим се уређује државна имовина.

Вешовић Слободан је захтјевом који је упутио предсједнику општине, иницирао покретање поступка за размјену непокретности уз образложење да је иста у обостраном интересу јер би се размјеном добиле парцеле правилног геометријског облика што би омогућило њихову квалитетнију валоризацију и увећало вриједност.

Предсједник општине је формирао Комисију ради давања мишљења са аспекта оправданости и интереса општине Беране за предметну размјену, која је дала мишљење да је иста у интересу општине јер би се њеном реализацијом обезбиједио прилаз са локалног пута катастарским парцелама општине.

На захтјев Дирекције за имовину и заштиту имовинских права, Секретаријат за планирање и уређење простора, дао је мишљење са аспекта просторно планске документације бр. 07-332/22-204 од 16.05.2022. године.

Просторним урбанистичким планом Берана – урбанистичка разрада („Сл.лист – општински прописи“ бр. 35/14), предвиђено је да би парцеле за градњу на грађевинском земљишту требало да буду правилног облика и да исте имају директан приступ на јавну саобраћајницу.

Катастарска парцела 1144/6 КО Будимља у својини Вешовић Слкободана је неправилног облика и ослања се на локални пут.

Катастарска парцела бр. 1143/5 КО Будимља у својини Општине Беране је такође неправилног облика али нема прилаз са јавне саобраћајнице. Да би иста била приведена намјени у складу са планским документом потребно је истој обезбиједити прилаз.

Увидом у листове непокретности бр.1101 за кат. парцелу бр.1143/5 и бр.324 за кат. парцелу бр.1144/6, утврђено је да се ради о истој категорији земљишта и да су локације планомпредвиђене за исту намјену-централне дјелатности.

Централна Комисија за процјену вриједности непокретности при Управи за катастар и државну имовину процијенила је вриједност катастарске парцеле 1143/5 на износ од 78.916,50 € а вриједност катастарске парцеле 1144/6 на износ од 87.685,00€.

Вешовић Слободан је Дирекцији за имовину и заштиту имовинских права општине Беране доставио писмену сагласност да се предметна размјена изврши по принципу једнаких површина и без доплате општине Беране.

Реализацијом оверазмјенеОпштина Беране би поред осталог, за своје катастарске парцеле обезбиједила и прилаз са локалног пута.

Сходно изложеном, цијенимо да је предложена размјена непокретности у обостраном интересу те стога предлажемо да одборници подрже овај предлог и усвоје одлуку као у тексту предлога.

**ДИРЕКЦИЈА ЗА ИМОВИНУ И ЗАШТИТУ ИМОВИНСКИХ ПРАВА**